આજકાલ ઓફિસમાં કામ બહુ રહે છે.બીજુ કંઇ જ વિચારવાનો સમય રહેતો નથી. હવે હું નોકરી છોડીને પોતાનું કામ કરવાનું વિચારી રહી છું. તેં તો અંદર ઉથલ પાથલ મચાવી દીધી છે પણ જ્યારથી તું અંદર છે ત્યારથી અમારી બહારની દુનિયામાં પણ ઘણી ઉથલ પાથલ થઇ ગઇ છે. ઘરેથી કામ કરવા વિશે મેં ઘણ બધાના મત લીધા, બધાનું એમ જ કહેવું છે કે શરુવાતમાં થોડી તકલીફ પડે છે પણ પછી પગાર કરતાં પણ વધારે મળી રહે છે. એટલે લાગે છે કે આ સમયનો લાભ લઇને આ વિષય પર વિચારવા જેવું ખરું. આજકાલ મને ઉંઘ સખત આવે છે. પરમ દિવસે તો એટલી ઉંઘ આવતી હતી કે જાતે જમવાની ઇચ્છા પણ નહોતી. પછી તારા પપ્પાએ મને કોળિયા ભરાવ્યા ત્યારે મેં પરાણે પરાણે ખાધુ. તારા પપ્પાને તો તારા આવતા પહેલાં જ પ્રેક્ટિસ થઇ ગઇ!